  Майя Бывальцева 13-тӥ тулыспалысен Андрей Никишин Удмуртилэн тӧроезлэн Росси азьмурт бордын ялан ужась ыстэм муртэзлэсь ужзэ быдэсъялоз. Со сярысь ужкагаз улосвыл тӧролэн но кивалтэтлэн нимлыко сайтазы шараямын. Пуктэтын пусъемын, Андрей Никишин со интыуже кылёз ялан ужась ыстэм муртэ юнматытозь. Тодэ вайытом, 2016-тӥ арын 14-тӥ шуркынмонэ представительстволэн кивалтӥсез Светлана Смирнова ужысьтыз ас мылкыд каремезъя кошкем бере, постпредлэсь ужзэ быдэсъясе Ирина Теслеваез юнматӥзы вал. ВАТСАН Андрей Викторович Никишин вордӥськиз 1977-тӥ арын Москва улосвылысь Подольск ёросысь Вороново черкогуртын. Москваысь кун университетысь юридик факультетэз, Росси Кивалтэт бордын ужась коньдон ужпумъёсъя академиез, Россиысь кунгожсьӧр ужъёсъя министерстволэсь дипломати академизэ. 1999–2006 аръёсы - Россиысь Шор банклэн Москваысь интывылъя валтӥсь управленияз валтӥсь экономист 2006–2012 аръёсы - Росси азьмуртлэн администрацияз Росси Азьмуртлэн экспертной управлениысьтыз кунгожсьӧр экономикая политикая департаментлэн кивалтӥсезлэн воштӥсез 2012–2016 - Калугаысь кар тӧролэн воштӥсез — кар управаысь карлэн экономикаезъя управленилэн кивалтӥсез. 2016-тӥ арын 1-тӥ южтолэзе ужысьтыз ас мылкыд каремезъя кошкиз. Тегъёс: Политика Ижкар Удмуртия Россилэназьмуртэз интыужеюнматон  